Den tidligere grenseinspektøren har sittet varetektsfengslet i Moskva siden desember i fjor, siktet for spionasje. Han risikerer nå å tilbringe flere år i et russisk fengsel.

– Fikk ikke trening

Frode Bergs norske advokat, Brynjulf Risnes, sier at 62-åringen ikke har fått trening av norske myndigheter. Han skal heller ikke ha fått noe informasjon om hva konvoluttene inneholdt, eller hatt et sikkerhetsnett rundt seg dersom noe gikk galt.

– Han skulle bare ha med en konvolutt når han allikevel var i Russland. Han hadde ikke noen tanker om å bli arrestert, sier Risnes til NRK.

Ifølge forsvareren skal ikke Berg ha fått betalt for jobben, og 62-åringen har sett på konvoluttleveringen som en «tjeneste» han utførte.



– Han stolte for mye på dem som sendte han ut, og på at de ikke utsatte han for unødvendig fare, sier Risnes.

Fakta om Frode Berg Ekspandér faktaboks 5. desember 2017: Den tidligere norske grenseinspektøren Frode Berg (63) ble pågrepet av den russiske sikkerhetstjenesten FSB under et besøk i Moskva. Han hadde da på seg 3.000 euro i kontanter.

Berg ble siktet for spionasje etter paragraf 276 og satt i FSBs fengsel Lefortovo.

Nordmannen erkjente at han hadde hatt kontakt med norsk etterretning, og at han hadde overlevert penger i Moskva per post på adresser han hadde fått oppgitt av kontakter i Norge, men at han ikke hadde noen formening om at dette var ledd i spionasje, ifølge forsvarer Brynjulf Risnes.

19. desember 2017: Arrestasjonen ble kjent for offentligheten.

22. april 2018: Bergs advokater bekreftet offentlig at nordmannen var på oppdrag for norsk etterretning.

22. mars 2019: Spiontiltalen mot Berg var klar, men innholdet i den er ikke kjent.

2. april 2019: Rettssaken starter formelt bak lukkede dører. Berg erklærer seg ikke skyldig etter spionasjetiltalen.

9. april 2019: Sluttprosedyrer. Aktor legger ned påstand om 14 års fengsel.

16. april 2019: Dom og straffeutmåling.

16. oktober 2019: Det blir kjent at Frode Berg kan bli utlevert.

I går ble det kjent at den pensjonerte grenseinspektøren sier at han var i Moskva for den norske E-tjenesten.

Bergs norske forsvarer, Brynjulf Risnes sier til NRK mandag at de gikk ut med nyheten for å unngå spekulasjoner.

Les også: Skulle sende penger og dokumenter til Natalia

– Det er litt for å unngå spekulasjoner. Alt dette er i detalj kjent for norske og russiske myndigheter. Vi sier ikke noe som ikke er kjent, sier Risnes.

– Bebreider seg selv

Ifølge Risnes så har Berg forklart at hans rolle har vært å levere konvolutter i Russland for den norske E-tjenesten.

Forsvareren sier at Berg har forklart at han aldri har håndtert det Risnes kaller «hemmelig informasjon eller levert hemmelig informasjon til noen».

– Han bebreider seg selv fordi han opplever at han har vært naiv og burde forstått hva dette handlet om, sier Risnes til NRK.

– Presset

Han sier videre at Berg flere ganger vurderte om han skulle utføre oppdragene eller ikke.

– Han ombestemte seg flere ganger og ønsker ikke å gjøre det mer, men sier at han følte et press til de som kontaktet han om å fortsette, sier Risnes.

Advokaten mener at norske myndigheter nå har et ansvar for Berg.

– Det er uten tvil norske offisielle myndigheter som har sendt han ut. Det er ikke noen tvil om at de bør føle et ansvar for å få han tilbake, mener Risnes.

Fakta om Frode Berg Ekspandér faktaboks 5. desember 2017: Den tidligere norske grenseinspektøren Frode Berg (63) ble pågrepet av den russiske sikkerhetstjenesten FSB under et besøk i Moskva. Han hadde da på seg 3.000 euro i kontanter.

Berg ble siktet for spionasje etter paragraf 276 og satt i FSBs fengsel Lefortovo.

Nordmannen erkjente at han hadde hatt kontakt med norsk etterretning, og at han hadde overlevert penger i Moskva per post på adresser han hadde fått oppgitt av kontakter i Norge, men at han ikke hadde noen formening om at dette var ledd i spionasje, ifølge forsvarer Brynjulf Risnes.

19. desember 2017: Arrestasjonen ble kjent for offentligheten.

22. april 2018: Bergs advokater bekreftet offentlig at nordmannen var på oppdrag for norsk etterretning.

22. mars 2019: Spiontiltalen mot Berg var klar, men innholdet i den er ikke kjent.

2. april 2019: Rettssaken starter formelt bak lukkede dører. Berg erklærer seg ikke skyldig etter spionasjetiltalen.

9. april 2019: Sluttprosedyrer. Aktor legger ned påstand om 14 års fengsel.

16. april 2019: Dom og straffeutmåling.

16. oktober 2019: Det blir kjent at Frode Berg kan bli utlevert.

Utenriksminister Ine Eriksen Søreide ønsker ikke å kommentere saken.

– Utenrikstjenesten fortsetter å arbeide for å ivareta Frode Bergs interesser. Blant annet gjennom besøk i fengselet for å gi praktisk bistand, og å være til stede på rettsmøter, sier kommunikasjonssjef i Utenriksdepartementet, Frode Andersen til NRK.

– Spørsmål om Frode Berg har jobbet for Etterretningstjenesten må eventuelt besvares av tjenesten selv, det er ikke noe vi fra UDs side kan kommentere, sier Andersen.